text: Ny borgmester i Horsens er klar
  07 maj 2012 kl. 09.09
  Viceborgmester og byrådsmedlem Peter Sørensen (S) afløser Jan Trøjborg som borgmester i Horsens.
  Jan Trøjborg døde af hjertestop under et cykelløb søndag.
  Peter Sørensen er i dag formand for børne- og skoleudvalget i kommunen. Han har hele sit 45-årige liv boet i Egebjerg ved Horsens, hvor han er kendt som træner i den lokale idrætsforening. Han har selv to døtre sammen med sin hustru, Karen.
  Peter Sørensen arbejder som serviceleder på regionshospitalet i Horsens.
  Jan Trøjborg skal også afløses som formand for Kommunernes Landsforening. Afløseren skal formenlig findes blandt de seks socialdemokrater i bestyrelsen.
  Aalborg-rådmand Thomas Kastrup-Larsen er i dag stedfortræder for formanden. Haderslev-borgmester Jens Chr. Gjesing er også socialdemokratisk medlem af bestyrelsen.
  